Frank Onyeka

Ogochukwu Frank Onyeka (MON dey bon am 1 January 1998) na Naija futbol playa wey dey play for FC Augsburg.  Di klub de for Germany.
How e tek start life an go skul
Dem bon Onyeka for 1 January 1998 inside Benin Siti wey de Edo Stet in Naija. Na Onyeka bi di sekond pikin inside di five pikin-dem wey e peret bon. Onyeka tok sey e mama no wan mek e bikom futbola bikos e mama dey tink sey e fit no dey posibu.E mama wan mek e faze e buk for  skul.

Wen Onyeka dey play for lokal klub Faith Motor Academy  at di age of 15, Churchill Oliseh si am an like am as e dey play futbol dia. Churchill Oliseh bi di hona an manija of FC Ebedei ( di klub get koneshon wit Midtjylland klub wey de Denmark).

Na Churchill Oliseh mek Obafemi Martins dey popula .
Bifor Onyeka start to dey play futbol for FC Ebedei, e dey helep e peret do som ru-fin wok.
Onyeka nid to komot from Benin Siti go Sagamu wey de Ogun Stet to fit join FC Ebedei. E tok sey na dat time bi e fest time wey e wan komot from e vilej.

Onyeka no mind how di ples far rish an oda wahala wey e faze for dia as e don redi to faze enitin to fit bi a futbola.

How e tek play futbol
Mitdtjylland
Onyeka komot from FC Ebedei klub wey de Naija go Midtjylland in Denmark in January 2016. Onyeka play e fest game for di niu klub on 20 September 2017. Di game na bitwin e klub an Greve Fodbold for Danish kup. Onyeka goal de inside di 7:0 wey Midtjylland tek win dat day.
Onyeka play e fest Supa-liga game for Midtjylland in di 2017-18 sisin on 9 February 2018. For dat game, Midtjylland bit AC Horsens 2:0 an Onyeka goal dey inside di two goal .
Onyeka stil get goal for di 3:1 win wey e klub tek win FC Copenhagen  on 18 February 2018. At dat time, na ''FC Copenhagen bi di lida for tebu for Supa-liga tebu.

Onyeka fest game inside UEFA Shampion Ligi na on 24 July 2018 wen Midtjylland play wit Astana FC.

Brentford
On 20 July 2021, Onyeka sahin for Brentford klub. E fest game for Brentford hapun on 13 August 2021. For Brentford fest game of di sisin, Onyeka dey di tim wey bit Arsenal 2:0. Dat game na di fest game wey Brentford klub wan play inside premier Ligi for dia life.

Wen Onyeka dey Brentford, e no hesi for am to dey play evri tim for Brentford bikos of injuri wey e dey get. Dis one mek di manija to dey put am wen di game-dem wan dey finish.
For 7 August 2023, Onyeka sahin anoda four years for Brentford. Onyeka fest goal for Brentford hapun on 13 April